Diari Oficial de la Generalitat Valenciana


Sumari del DOGV 4391, del 03-12-2002 (2002/12419)

Notificació a Promociones Jesús González, SL. Expedient número VIVI/04602/678.
------------------------------------------------------------------------------

### Dades del document

Número de DOGV
:   4391

Data del DOGV
:   03-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12500


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promociones Jesús González, SL. Expedient número VIVI/04331/678. [2002/S12545]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica el plec de càrrecs a Promociones Jesús González, SL, amb expedient VIVI/040501/678.
  
D'orde de l'instructor, se li notifica el plec de càrrecs que més avall imputen l'expedientat, i se li concedix un termini de 15 dies a partir del dia següent al de la seua notificació per a contestar-lo i, si és procedent, sol·licitar la pràctica de proves, de conformitat amb el que establix l'article 16 del Reglament de Procediment Sancionador.
  
València, 28 de juny de 2002.- La secretària d'actuacions: María Luisa Martí Llabata.
  
Plec de càrrecs
  
Que es formula a Promociones Jesús González, SL, i Valenciana de Comunidades y Gestión, SRL, de conformitat amb l'article 16 del Reglament de Procediment Sancionador de 4 d'agost de 1993, amb advertiment que, si no el contesta en el termini de 15 dies a partir del dia següent al de la seua notificació, es donarà per complit el tràmit, i el procediment seguirà el seu curs.
  
Càrrec: com a promotor i constructor, respectivament de l'habitatge situat a València, enginyer Fausto Elio 24, i acollida a l'expedient de construcció 46-IG-0254/1997-250 ha infringit la Llei 1/1997, de la Generalitat Valenciana, de Règim Sancionador en Matèria d'Habitatge, i ha comés una falta molt greu tipificada com a tal en l'article 6.10 d'esta, i li pot correspondre una sanció de 3.005,07 a 30.050, 61 euros, ja que ha construït amb les deficiències següents:
  
- Elements comuns: persistixen les deficiències en l'enllumenat d'emergència d'algunes plantes, no funciona el muntacotxes com a conseqüència d'haver existit filtracions com a conseqüència de les pluges. No funciona el pany d'obrir la porta d'accés al vestíbul. Els taulells dels escalons de l'escala estan sense rejuntar (taulells de gres). La porta de l'habitació dels comptadors d'aigua està inflada probablement a causa d'alguna fuga en la instal·lació de la centralització de comptadors. La dita habitació no té albelló. Perforacions, fissures en l'interior del vestíbul i l'escala ubicada en este. Falta d'acabats en l'accés del vestíbul als trasters i al garatge, falten taulells, rejuntar, existixen pestanyes en el paviment i taulells trencats. Filtracions d'aigües pluvials en el garatge, que han inundat la fossa de l'ascensor. En el pla inferior de les volades de balcons s'està desprenent la pintura. La porta d'accés al vestíbul presenta falta de fixació. Falta la instal·lació en els balcons de la cuina de la fusteria exterior especificada en el projecte final d'obra.
  
Habitatges:
  
Porta 1a: fissures al costat del finestral del menjador saló. El calfador a gas instal·lat en posar-lo en funcionament s'apaga el pilot. Existència de fissuracions i descantellats en els taulells de terratzo en el menjador saló i en dos dormitoris.
  
Porta 2a: els paviments del menjador saló i dels dormitoris presenten taques i falta rejuntar-los.
  
Porta 4a: el desaigüe del llavaplats, instal·lat davall la pica de la cuina, està separat de buit d'ubicació d'este per mitjà d'un separador lateral sense perforar per la qual cosa no pot utilitzar-se el mencionat electrodomèstic. Falten els acabats de revestiment en l'interior del rebost. En la porta de pas del menjador saló, abatible de dos fulles, falta efectuar la perforació del paviment per a fixar el passador d'una de les fulles. En connectar el forn elèctric de cuina es produïx un curtcircuit en la instal·lació elèctrica.
  
Porta 6a: el calfador a gas de producció d'aigua calenta sanitària s'apaga al poc de temps de l'encesa, la causa sembla que és la falta de pendent del conducte d'evacuació de fums quan arriba a una temperatura elevada, fa que actue el dispositiu de seguretat del calfador, i fa que s'apague.
  
Porta 8a: falten els acabats en l'interior del rebost. El punt de llum del dormitori principal no funciona. Falta la base d'endoll per al llavaplats. Humitats en paraments del menjador saló a causa de les filtracions per la façana.
  
Porta 9a: el calfador de gas a sigut col·locat en posició inclinada respecte a la vertical. Els taulellets de la part posterior del lavabo, en la zona d'eixida de tirantets i desaigüe, estan partits. La unió dels paviments del dormitori principal i dels ceràmics del bany presenten deficiències d'execució.
  
Porta 10a: humitats de condensació en el pilar del dormitori principal situat en el pilar de cantó de la façana.
  
Porta 13a: les plaques d'escaiola del bany presenten un trencament en la zona situada sobre la banyera. Falta la porta de pas en la galeria.
  
Les esmentades deficiències hauran de ser corregides d'acord amb el que menciona el nostre Requeriment Amistós de data 09/04/2002, excepte proposta alternativa motivada i prèviament acceptada per la Inspecció Tècnica d'este Servici Territorial en el termini de deu dies naturals.